মিড ডে মিলে ডিম কি বাদ পড়ছে, এবার মুখ খুলল ইসকন

কলকাতা: পুষ্টি বা পোষণের জন্য মিড ডে মিলে ডিম অপরিহার্য নয়। একটি পাইলট প্রজেক্ট হিসেবে ইসকনকে দায়িত্ব দেওয়া হয়েছে যারা রান্না করতেন তারাই করবেন। রান্নার এই প্রজেক্ট সফল হলে আর বৃহৎ আকারে তা চালু হবে।স্কুলের মিড ডে মিলের দায়িত্বে এবার ইসকন। সোমবার বাজেট পেশ করার সময় কলকাতা পৌরনিগম এলাকার স্কুলগুলির জন্য এমনই ঘোষণা করেন অর্থমন্ত্রী স্বপন দাশগুপ্ত। ইসকনকে মিড ডে মিল (Mid day Meal) রান্নার দায়িত্ব, ডিম কি বাদ পড়ছে খাদ্য তালিকা থেকে? এই প্রশ্ন উঠতে মুখ খুলল ইসকন (Kolkata ISKCON)।

মিড ডে মিলে ডিম দেওয়া হবে কি না, সেই নিয়েও প্রশ্ন ওঠে। এমনকি, সোশ্যাল মিডিয়ায় সোশ্যাল মিডিয়ায় নানা বিভ্রান্তিমূলক পোস্ট ছড়িয়ে পড়ার পর এবার মুখ খুললেন ইসকন কলকাতার সহসভাপতি এবং মুখপাত্র রাধারমণ দাস। ওই পোস্টগুলিতে যে খাবারের কথা বলা হচ্ছে, তা ঠিক নয় বলে জানিয়ে দিলেন। এক্স হ্যান্ডলে ইসকন কলকাতার সহসভাপতি রাধারমণ দাস লেখেন, ‘কলকাতায় মিড ডে মিলে পড়ুয়াদের কী খাওয়ানো হবে, তা নিয়ে কিছু মানুষ একটি পোস্ট শেয়ার করছেন বলে আমার নজরে এসেছে। তবে আমি জানিয়ে দিতে চাই, এখনও কোনও মেনু ঠিক করা হয়নি। খাবারের এই তালিকা আমরা দিইনি।’ এরপরই তিনি জানান, ‘মেনু ঠিক হওয়ার পর আমরা আনুষ্ঠানিকভাবে ঘোষণা করব। দয়া করে এই ধরনের ভুল তথ্য শেয়ার করা থেকে বিরত থাকুন।’

আরও পড়ুন: মহরমের ডিজে বাজানোয় নিষেধাজ্ঞা! নতুন মিছিলের অনুমতিও মিলবে না